Hirseslekta

Panicum antidotale
 heksehirse (P. capillare)
 Panicum coloratum
 Panicum hemitomon
 Panicum hillmanii
 hirse (P. miliaceum)
 Panicum repens
 Panicum sumatrense
 Panicum sonorum
 Panicum turgidum
 Panicum virgatum

Hirseslekta (Panicum) er ei slekt i grasfamilien.

Artene er ett- eller flerårige. De har jordstengler eller utløpere, eller de kan vokse i tuer. Stråene er 20–400 cm høye og kan være forvedede eller urteaktige. C4-fotosyntese  er vanlig i slekta, men det finnes også arter med C3-fotosyntese. Blomsterstanden er som regel en åpen topp. Småaksene har to blomster, og den nedre er hannlig eller steril. Øvre ytteragn er like langt som småakset.

Utbredelsen omfatter alle tropiske, subtropiske og varmt tempererte strøk. De fleste vokser på tørre eller halvtørre steder, i sol eller skygge,  men noen vokser i sumper eller sanddyner. Noen få er halofytter. Ingen arter vokser vilt i Norge, men heksehirse og hirse dukker ofte opp som tilfeldige ugras.

Slekta har stor økonomisk betydning. Hirse (P. miliaceum), Panicum sumatrense og Panicum sonorum dyrkes for frøene, som brukes til mat og dyrefôr. Mange andre arter er viktige beitegras i kultur- og naturbeite. Det er også noen plagsomme ugras i slekta, for eksempel Panicum repens.

Litteratur

Eksterne lenker 
 

Gressfamilien
Planter formelt beskrevet av Carl von Linné
Planter formelt beskrevet i 1753